Breithiúnas na Cúirte Breithiúnais (an Seachtú Dlísheomra) an 18 Aibreán 2024 (iarraidh ar réamhrialú ón Fővárosi Törvényszék – an Ungáir) – FJ v Agrárminiszter
(Cás = "n" "Case"  IF
= "o" "Joined Cases" C-79/231, Kaszamás)2
(Tarchur chun réamhrialú – Talmhaíocht – An comhbheartas talmhaíochta – Rialacha comhchoiteanna maidir le tacaíocht dhíreach d’fheirmeoirí – Rialachán (CE) Uimh. 1122/2009 – An scéim íocaíochta aonair limistéir – Airteagal 58 – Laghduithe agus eisiaimh is infheidhme mar thoradh ar ródhearbhú – Pionós le haghaidh ródhearbhú atá níos mó ná 50% den limistéar sonrach – Aisghabháil mhéid na fíneála le linn na trí bliana féilire i ndiaidh bhliain an chinnidh – An coincheap ‘aimsiú’ – Tuarascáil iniúchóra lena gcuirtear in iúl go bhfuil mírialtachtaí ann san iarraidh ar thacaíocht lena bhaineann)
Teanga an cháis: an Ungáiris
An chúirt a rinne an tarchur
Fővárosi Törvényszék
Páirtithe sna príomhimeachtaí
Iarratasóir: FJ
Cosantóir: Agrárminiszter
An chuid oibríochtúil
Maidir leis an tríú mír d’Airteagal 58 de Rialachán (CE) Uimh. 1122/2009 ón gCoimisiún an 30 Samhain 2009 lena leagtar síos rialacha mionsonraithe maidir le cur chun feidhme Rialachán (CE) Uimh. 73/2009 ón gComhairle maidir le tras-chomhlíonadh, modhnú agus leis an gcóras comhtháite riaracháin agus rialaithe, faoi na scéimeanna tacaíochta dírí le haghaidh feirmeoirí dá bhforáiltear sa Rialachán sin, chomh maith le cur chun feidhme Rialachán (CE) Uimh. 1234/2007 ón gComhairle maidir le tras-chomhlíonadh faoin scéim tacaíochta a fhoráiltear d’earnáil an fhíona, arna leasú le Rialachán Cur Chun Feidhme (AE) Uimh. 1368/2011 ón gCoimisiún an 21 Nollaig 2011,
ní mór léiriú a dhéanamh mar seo a leanas:
tagraíonn an coincheap ‘cinneadh’, de réir bhrí na forála sin, i gcás ina bhfuil an feirmeoir faoi réir seiceáil ar an láthair, don tuarascáil rialaithe a bunaíodh tar éis an rialaithe sin agus lena gcuirtear in iúl go bhfuil mírialtachtaí ann san iarraidh ar chabhair lena bhaineann.
____________
1 IO C 155, 2.5.2023.
1 Is ainm bréige é ainm an cháis seo. Ní fhreagraíonn sé d’fhíorainm aon pháirtí sna himeachtaí.